Sky Sports: Sherwood ferdig etter sesongen
Den tidligere midtbanespilleren fikk opprykk fra assistentrollen da André Villas-Boas måtte forlate White Hart Lane før jul. Under Sherwoods ledelse er det blitt ti seirer, tre uavgjorte kamper og ni tap for Tottenham, som ligger på 7.-plass i Premier League. Manageren har selv sagt at han ønsker å vinne de resterende kampene for å gi fansen en opptur før neste sesong, men etter det Sky Sports kjenner til, vil en eventuell seiersrekke ikke kunne redde Sherwoods jobb. Den engelske TV-kanalen holder nederlandske Louis van Gaal som favoritt til å overta Tottenham-jobben fra sommeren.
Ifølge Sky Sports vil Tottenham erstatte manager Tim Sherwood etter sesongen selv om han da har ett år igjen av kontrakten.